Document ID: 32003R2304

Κανονισμός (ΕΚ) αριθ. 2304/2003 της Επιτροπής
της 29ης Δεκεμβρίου 2003
για την τροποποίηση του κανονισμού (ΕΚ) αριθ. 2808/98 περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ(1), και ιδίως το άρθρο 9,
Εκτιμώντας τα ακόλουθα:
(1) Ο κανονισμός (ΕΚ) αριθ. 2808/98 της Επιτροπής(2), προβλέπει στο άρθρο 4 παράγραφος 1 ότι η γενεσιουργός αιτία της τιμής συναλλάγματος που χρησιμοποιείται για τη μετατροπή, σε εθνικό νόμισμα, των στρεμματικών ενισχύσεων είναι η έναρξη της περιόδου εμπορίας στο πλαίσιο της οποίας χορηγείται η ενίσχυση.
(2) Ο κανονισμός (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001(3), προβλέπει, μεταξύ άλλων, ενισχύσεις στις ενεργειακές καλλιέργειες, οι οποίες εφαρμόζονται από την 1η Ιανουαρίου 2004.
(3) Οι ανωτέρω ενισχύσεις στις ενεργειακές καλλιέργειες χορηγούνται στο πλαίσιο του ημερολογιακού έτους και όχι στο πλαίσιο της περιόδου εμπορίας. Είναι επομένως σκόπιμο να οριστεί για τις εν λόγω ενισχύσεις η γενεσιουργός αιτία της τιμής συναλλάγματος.
(4) Κατά συνέπεια, θα πρέπει να τροποποιηθεί ο κανονισμός (ΕΚ) αριθ. 2808/98.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη των οικείων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σο άρθρο 4 παράγραφος 1 του κανονισμού (ΕΚ) αριθ. 2808/98, προστίθεται το ακόλουθο δεύτερο εδάφιο:"Πάντως, για την ενίσχυση του κεφαλαίου 5 του τίτλου IV του κανονισμού (ΕΚ) αριθ. 1782/2003 του Συμβουλίου(4), η γενεσιουργός αιτία της τιμής συναλλάγματος είναι η πρώτη Ιανουαρίου του έτους στο πλαίσιο του οποίου χορηγείται η ενίσχυση."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Δεκεμβρίου 2003.

Labels: 2
6